****

**รายงานการวิจัยเพื่อพัฒนาการจัดการเรียนรู้**

|  |  |
| --- | --- |
| **เรื่อง** | **การจัดการเรียนการสอนแบบบูรณาการ ๘ กลุ่มสาระการเรียนรู้ โดยใช้หลักปรัชญาของเศรษฐกิจพอเพียง**  **ของนักเรียนชั้นประถมศึกษาปีที่ ๖ ปีการศึกษา ๒๕๕๘** |

**โรงเรียนบ้านมูลตุ่น**

**สำนักงานเขตพื้นที่การศึกษาประถมศึกษาขอนแก่น เขต ๒**

**สำนักงานคณะกรรมการการศึกษาขั้นพื้นฐาน**

**รายงานการวิจัยเพื่อพัฒนาการจัดการเรียนรู้**

**1. ชื่อเรื่องวิจัย**

การจัดการเรียนการสอนแบบบูรณาการ 8 กลุ่มสาระการเรียนรู้โดยใช้หลักปรัชญาของเศรษฐกิจพอเพียง ของนักเรียนชั้นประถมศึกษาปีที่ 6 ปีการศึกษา 2558

**2. ความเป็นมาและความสำคัญ**

รูปแบบการเรียนรู้ตามหลักปรัชญาของเศรษฐกิจพอเพียง ของโรงเรียนบ้านมูลตุ่น ประกอบด้วยองค์ประกอบ ดังนี้ (คัดลอกในแผนการจัดการเรียนรู้ โดยเลือกแต่หัวข้อองค์ประกอบแผน) ซึ่งมี 4 ขั้นตอน คือ 1) ขั้นสร้างความสนใจ 2) ขั้นวางแผนกำหนดจุดมุ่งหมาย 3) ขั้นการจัดการเรียนรู้ โดยการศึกษาค้นคว้านำหลักปรัชญาของเศรษฐกิจพอเพียงบูรณาการในเนื้อหาวิชาและการสอน 4) ขั้นนำเสนอผลงานและประยุกต์ใช้ รูปแบบการจัดการเรียนรู้ตามหลักปรัชญาของเศรษฐกิจพอเพียงนี้ทำให้ครูโรงเรียนบ้านม่วงน้อย สามารถสร้างหน่วยและแผนการจัดการเรียนรู้นำไปสู่การเรียนการสอนนักเรียนระดับชั้นประถมศึกษาปีที่ 6 ในโรงเรียน ซึ่งในทุกกล่มสาระประกอบด้วยขั้นตอน 3 ขั้นตอน คือ 1) ขั้นการศึกษาแนวคิดเศรษฐกิจพอเพียงและแนวการจัดการเรียนรู้ 2) ขั้นการออกแบบหน่วยการเรียนรู้ และ 3) ขั้นการจัดการเรียนรู้ ซึ่งในขั้นการจัดการเรียนรู้นี้ประกอบด้วย 3 ขั้นตอนหลัก คือ 1) ขั้นการกำหนดตัวชี้วัดและจุดประสงค์ในการจัดการเรียนรู้ 2) ขั้นการออกแบบและพัฒนากิจกรรมการเรียนรู้ และขั้นที่ 3) การวัดและประเมินผล ซึ่งขั้นตอนทั้ง 3 นี้มี 5 ขั้นตอนย่อยนำสู่การเรียนการสอน คือ 1) ขั้นนำเข้าสู่บทเรียน สร้างความสนใจ 2) ขั้นแลกเปลี่ยนประสบการณ์ 3) ขั้นเสนอความรู้ใหม่ 4) ขั้นประเมินผล และ 5) ขั้นสรุปผล

เศรษฐกิจพอเพียง เป็นหลักปรัชญาที่ผู้เรียนควรมีความรู้ความเข้าใจเพื่อจะได้นำความรู้ แนวคิด ปรัชญาของเศรษฐกิจพอเพียงไปประยุกต์ใช้ ในโอกาสต่างๆ ในชีวิตได้อย่างเหมาะสม โดยนักเรียนจะต้องเรียนรู้เกี่ยวกับความหมาย แนวคิดทฤษฎีเศรษฐกิจพอเพียง ทฤษฎีใหม่ โครงการอันเนื่องมาจากพระราชดำริ โครงการตามพระราชประสงค์โครงการหลวง การประยุกต์ ใช้ให้เหมาะสมกับตนเอง และชุมชน โดยการบูรณาการจัดการเรียนรู้ 8 กลุ่มสาระ ดังนั้นคณะผู้วิจัยจึงจัดทำรายงานการวิจัยเพื่อพัฒนาการจัดการเรียนรู้ โดยข้อมูลที่ได้จะนำไปใช้เป็นข้อมูลพื้นฐานในการพัฒนาแนวทางการจัดการเรียนรู้โดยใช้หลักปรัชญาเศรษฐกิจพอเพียง ในระดับโรงเรียนต่อไป

**3. วัตถุประสงค์ของการวิจัย**

* 1. เพื่อศึกษาปัญหาและวิเคราะห์ปัญหาในการเรียนการสอนโดยใช้หลักปรัชญาเศรษฐกิจพอเพียง
  2. เพื่อนำเสนอแนวทางในการพัฒนาการจัดการเรียนการสอนโดยใช้หลักปรัชญาเศรษฐกิจพอเพียง

**4. คำถามการวิจัย**

4.1 ปัญหาในการเรียนการสอนโดยใช้หลักปรัชญาเศรษฐกิจพอเพียง ด้วยการบูรณาการ 8 กลุ่มสาระ มีอะไรบ้าง

4.2 แนวทางในการพัฒนาการจัดการเรียนการสอนโดยใช้หลักปรัชญาเศรษฐกิจพอเพียง ควรมี

ลักษณะอย่างไร

**5. ขอบเขตการวิจัย**

การศึกษาครั้งนี้ ผู้วิจัยจำแนกขอบเขตการศึกษาออกเป็น

**5.1 กลุ่มเป้าหมายที่ใช้ในการวิจัย คือ**

1. นักเรียนชั้นประถมศึกษาปีที่ 6 ภาคเรียนที่ 2 ปีการศึกษา 2558 โรงเรียนบ้านมูลตุ่น จำนวน 9 คน

2. ครูผู้สอนในวิชา 8 กลุ่มสาระ จำนวน 2 ท่าน

**5.2 ขอบเขตด้านเนื้อหา**

การจัดการเรียนการสอนในรายวิชา 8 กลุ่มสาระ จะบูรณาการโดยใช้หลักปรัชญาเศรษฐกิจพอเพียง ซึ่งประกอบด้วย 3 ห่วง 2 เงื่อนไข

5.2.1 3 ห่วง ประกอบด้วย

1.) ความพอประมาณ   หมายถึง  ความพอดี  ที่ไม่น้อยเกินไป  และไม่มากเกินไปโดยไม่เบียดเบียนตนเองและผู้อื่น

2) ความมีเหตุผล  หมายถึง  การตัดสินใจเกี่ยวกับระดับของความพอเพียงนั้น  จะต้องเป็นไปอย่างมีเหตุผล  โดยพิจารณาจากเหตุปัจจัยที่เกี่ยวข้อง   ตลอดจนคำนึงถึงผลที่คาดว่าจะเกิดขึ้นจาการกระทำนั้นๆอย่างรอบคอบ

3) มีระบบภูมิคุ้มกันที่ดีในตัวเอง หมายถึง การเตรียมตัวให้พร้อมรับผลกระทบและการเปลี่ยนแปลงด้านต่างๆที่จะเกิดขึ้นโดยคำนึงถึงความเป็นไปได้ของสถานการณ์ต่างๆที่คาดว่าจะเกิดขึ้นในอนาคตทั้งใกล้และไกล

5.2.2 2 เงื่อนไข ประกอบด้วย

1) เงื่อนไขความรู้   ประกอบด้วย  ความรอบรู้เกี่ยวกับวิชาการต่างๆที่เกี่ยวข้องอย่างรอบด้าน   ความรอบคอบ   ที่จะนำความรู้เหล่านั้นมาพิจารณาให้เชื่อมโยงกัน   เพื่อประกอบการวางแผนและความระมัดระวังในขึ้นปฏิบัติ

2) เงื่อนไขคุณธรรมที่จะต้องเสริมสร้างประกอบด้วยมีความตะหนักในคุณธรรม   มีความซื่อสัตย์สุจริต  มีความอดทน  มีความเพียร   ใช้สติปัญญาในการดำเนินชีวิตไม่โลภ  และไม่ตระหนี่

**5.3 ขอบเขตด้านระยะเวลา**

การศึกษาครั้งนี้เก็บรวบรวมข้อมูลโดยการสังเกต จดบันทึก และการสัมภาษณ์ในระหว่างเดือน พฤศจิกายน พ.ศ.2558 ถึงเดือนกุมภาพันธ์ พ.ศ. 2559

**6. ประโยชน์ที่คาดว่าจะได้รับ**

6.1 ครูได้รับการจัดการเรียนรู้ตามรูปแบบการจัดการเรียนรู้ตามหลักปรัชญาของเศรษฐกิจพอเพียง มีความสามารถในการออกแบบหน่วยการเรียนรู้ที่บูรณาการหลักปรัชญาของเศรษฐกิจพอเพียง

6.2 ครูได้รับการจัดการเรียนรู้ตามรูปแบบการจัดการเรียนรู้ตามหลักปรัชญาของเศรษฐกิจพอเพียง สามารถเขียนแผนการจัดการเรียนรู้ที่บูรณาการหลักปรัชญาของเศรษฐกิจพอเพียง หลังการจัดการเรียนรู้

6.3 ครูได้รับการจัดการเรียนรู้ตามรูปแบบการจัดการเรียนรู้ตามหลักปรัชญาของเศรษฐกิจพอเพียง มีความสามารถในการจัดการเรียนรู้ที่บูรณาการหลักปรัชญาของเศรษฐกิจพอเพียง หลังการจัดการเรียนรู้

**7. วิธีดำเนินการวิจัย**

รูปแบบการวิจัย เป็นการวิจัยเชิงสำรวจ โดยใช้กับนักเรียนทั้งระดับชั้นประถมศึกษาปีที่ 6 และครูที่สอนในวิชา 8 กลุ่มสาระ

**8. เครื่องมือที่ใช้ในการวิจัย** คือแบบสอบถาม/แบบสัมภาษณ์

**9. การเก็บรวบรวมข้อมูล**

ให้นักเรียน ครู ตอบแบบสอบถาม เมื่อเสร็จสิ้นการสอนครบ 8 กลุ่มสาระการเรียนรู้แล้ว แล้วนำข้อมูลมาวิเคราะห์

**10. การวิเคราะห์ข้อมูล**

การศึกษาครั้งนี้มุ่งเน้นการวิเคราะห์สภาพและปัญหาการจัดการเรียนการสอนในรายวิชา 8 กลุ่มสาระ บูรณาการโดยใช้หลักปรัชญาเศรษฐกิจพอเพียง ของครูผู้สอนและนักเรียนโรงเรียนบ้านมูลตุ่น โดยการศึกษาแบบพรรณนาวิเคราะห์ (Descriptive Analysis) จากข้อมูลที่ได้จากการตอบแบบสอบถามเป็นหลัก เพื่อทราบถึงประเด็นเรื่องสภาพและปัญหาการจัดการเรียนการสอนในรายวิชา 8 กลุ่มสาระบูรณาการโดยใช้หลักปรัชญาของเศรษฐกิจพอเพียง ปัญหา อุปสรรคและแนวทางพัฒนาการจัดการเรียนการสอนในรายวิชา 8 กลุ่มสาระ บูรณาการโดยใช้หลักปรัชญาของเศรษฐกิจพอเพียง โดยนำผลการศึกษาที่ได้มาเปรียบเทียบวิเคราะห์กับแนวคิดและทฤษฎีที่เกี่ยวข้องอันนำไปสู่ข้อเสนอแนะในลำดับต่อไป

**11. ผลการวิจัย**

ผลการทดลองใช้รูปแบบการจัดการเรียนรู้ตามหลักปรัชญาของเศรษฐกิจพอเพียง ของครูและนักเรียนโรงเรียนบ้านมูลตุ่น พบว่า

1. ครูได้รับการจัดการเรียนรู้ตามรูปแบบการจัดการเรียนรู้ตามหลักปรัชญาของเศรษฐกิจพอเพียง มีความสามารถในการออกแบบหน่วยการเรียนรู้ที่บูรณาการหลักปรัชญาของเศรษฐกิจพอเพียง หลังการจัดการเรียนรู้อยู่ในระดับดี

2. นักเรียนที่ได้รับการจัดการเรียนรู้ตามรูปแบบการจัดการเรียนรู้ตามหลักปรัชญาของเศรษฐกิจพอเพียง มีผลการเรียนรู้ตามตัวชี้วัดในแผนการจัดการเรียนรู้ผ่านเกณฑ์ร้อยละ 80 ขึ้นไป

3. นักเรียนที่ได้เรียนรู้ตามรูปแบบการจัดการเรียนรู้ตามหลักปรัชญาของเศรษฐกิจพอเพียง มีพฤติกรรมที่แสดงออกบนฐานปรัชญาของเศรษฐกิจพอเพียงผ่านเกณฑ์อยู่ในระดับดี

**ภาคผนวก**

**บรรณานุกรม**

กระทรวงศึกษาธิการ. **คู่มือการจัดกิจกรรมสื่อนวัตกรรมแห่งการเรียนรู้เพื่อชีวิตตามปรัชญาของเศรษฐกิจ**

**พอพียง.** กรุงเทพฯ : สกสค.ลาดพร้าว, 2551.

เยาวลักษณ์ อักษร. **หนังสือเรียนรายวิชาพื้นฐานสังคมศึกษา ศาสนา และวัฒนธรรม ชั้นประถมศึกษาปีที่**

**๔.** กรุงเทพฯ : อักษรเจริญทัศน์, 2552.